ኣይተ ኣንዱኣለም ኣራጌ ብርክት ንዝበሉ ዓመታት ኣብ ቤት ማእሰርቲ ጸኒሑ ኣብ ዝሓለፈ ዓመት ዝተፈትሓ ፖለቲከኛ እዩ። ኣብ ቀረባ እዋን ድማ 'ዜግነት' ብዝብል ፖለቲካ ናይ ዝተኣኻኸቡ፡ ሽድሽተ ውድባት ፖለቲካ ዋና ኣቦ-መንበር ኮይኑ ተመሪጹ። እቲ ቀዳማይ ሚኒስትር፡ 'መደመር' ዝብል ብኸመይ እዩ ዝግለጽ ዝብል ግልጺ እንተዝገብሮ ጽቡቕ ነይሩ ዝብል ሓሳብ ኣለዎ። "ብፍላይ ከም ተቓወምቲ ኣብ ምንታይ ኢና ንድመር፡ ኣብ ምንታይከ ኣይንድመርን ዝብል ግልጺ ኣይኮነልናን" ይብል። ሃገራዊ ኣብ ዝኾኑ ጉዳያትን ካብ ጭቆና ምንጋፍን ኣብ ዝብል ምስ ዝኾነ ኣካል ብሓደ ክንሰርሕ ንኽእል ኢና ዝብል ቅዋም ኣለዎ። ብዙሓት ካብ ቤት ማእሰርቲ ክፍትሑ ምግባሩ፣ ኣብ ወጻኢ ዝነበሩ ተቓወምቲ ሓይልታት ኣትዮም ኣብ ዓዶም ክቃለሱ ምፍቃዱን ዓብይ ትርጉም ከምዝህቦ'ውን ይዛረብ። ምንጪ ስእሊ, Getty Images ካብዚ ወጻኢ ግን ንሱ 'መደመር'፣ 'መደመር' ይበል ምበር ኣብ መሬት ዝኸውን ዘሎ ናይዚ ተጻራሪ እዩ- ይብል። "ሰብ ብመንነቱን ብዝዛረቦ ቋንቋን ጥራሕ ተበይኑ ዝቕተለሉ፤ ዝግለሉን ዝመዛበለሉን ዘበን ኢና ዘለና" ብምባል እቲ ቀዳማይ ሚኒስትር ዝብሎን ኣብ መሬት ዝኸውን ዘሎን ሰማይን መሬትን ከምዝኾነ ይዛረብ። ከም 'ጸረ ቃንዛ' እቲ ቀዳማይ ሚኒስትር ናብ ስልጣን ዝወጸሉ እዋን ኣብታ ሃገር አንጸላለዩ ዝነበረ ሓደጋ ኣብ ግምት እተአቱ ድማ በዓልቲ ሞያ ሕጊ ህሊና ብርሃኑ ትበሃል። እዚ ምድማር ዝበሃል ሓሳብ እቲ ወጥሪ ክዝሕልን ክሃድእን ገይሩ ይኾን ትብል። ኣብ እዋኑ ድማ 'ከም ጸረ ቃንዛ' ኣገልጊሉ ኢላ እያ ትርደኦ። "ከም ሃገር ናበይ ኢና ነምርሕ ዘለና ኢልካ ዘጭንቕ ግዘ ስለዝነበረ፡ ከም መዝሓሊ ቃንዛ ወሲድናዮ ኢና" ትብል። እቲ ቃል ድማ ብዙሕ ፖለቲካዊ ሕልኽላኻት ዘይብሉ ንምርድኡ ቀሊል ምንባሩ ትዛረብ። ይኹን'ምበር እቲ ጽንሰ ሓሳብ ካብ ምስግጋር ሓሊፉ ናብ ቀጻሊ ብርኪ ዝወስድ ኣንፈት የብሉን እያ ትብል። "ካብ ግዝያዊነት ሓሊፉ በብመዓልቱ ክርደአና ናብ ዝኽእል ደረጃ ክወርድ ነይሩዎ። ኣብ መሬት ክንረኽቦ ይግባእ ነይሩና" እትብል ህሊና፡ እቲ ቃል ግልጽነት ከምዝጎድሎ እያ ተቕምጥ። ድሕሪ ሓደ ዓመት፡ ዝኾነ ሰብ መጺኡ 'ምድማር' ማለት እዚ እዩ እናበለ ናብ ዝደለዮ ጠውዩን ጠምዚዙን ዝጥቀመሉ ዓይነት ሓረግ ክኸውን ኣይምተገበአን ዝብል ጽኑዕ መርገጺ ኣለዋ። 'መደመር'-ንኤርትራውያን ?
